**LECTIO DIVINA – I POSTNÁ NEDELA V ROKU B**

**OBRATTE SA A VERTE EVANJELIU**



**DNEŠNÉ SLOVO**: Gn. 9,8-15; Ž 24; 1 Pt. 3,18-22; Mk 1, 12-15

**Pomôcky:** Na celý pôst: Kríž. Na tento týždeň: kôpky piesku a na nich napísane na papierikoch pokušenia dnešných čias: konzumizmus, moc, pretvárka...

**ÚVOD:**

*Už od tohto prvého týždňa pôstu, nás Boh pozýva prežiť skúsenosť púšte. Púšť je symbolické miesto stretnutia samých so sebou a s Bohom. Tam sa zakusuje pokušenie a tam sa treba rozhodnúť ku komu sa pridáme. Ježiš je novým človekom schopným premôcť Pokušiteľa. On nám ponúka novú a konečnú zmluvu pre svet: Božie kráľovstvo.*

**1. Úvodná modlitba**

Pane, nenechaj nás padnúť do pokušenia

predať tvoje priateľstvo za dobrú cenu.

Nenechaj nás padnúť do pokušenia,

aby sme na Teba zabudli,

kvôli množstvu práce,

pretože sa považujeme za dôležitých,

pretože sme preťažení,

ani pre veľa našich dobrých predsavzatí.

Nenechaj nás padnúť do pokušenia,

aby sme zabudli na Teba v druhých a

zabudli sa modliť k Tebe.

Odním Pane pokušenia

robiť hocičo, čo ma núti zabudnúť na Teba.

Amen.

**I. LECTIO**

**Čo hovorí text? – Mk 1, 12-15**


***Povzbudenie:*** *Dnešné evanjelium, ktoré dnes čítame nám predstavuje Ježiša na jednej križovatke: zvoliť si cestu, ktorú navrhuje Otec, alebo si vyvoliť tú, ktorú navrhuje Pokušiteľ. Ježiš sa rozhodol ísť ďalej s Otcovým poslaním, ohlasujúc príchod Kráľovstva. Počúvajme:*

**Spôsob čítania:**

1. Čítať text nahlas. *(Všetci stoja.)*
2. Každý môže prečítať nahlas odsek (slovo), ktorý(é) ho nejako oslovil(o). *(Sedíme.)*

**Otázky k prečítanému:**

* Do akého prostredia umiestňuje Marek Ježišove pokušenia?
* Kto vedie Ježiša? Čo sa udeje na púšti?
* V ktorom momente začína Ježiš kázať?
* Čo ohlasuje ako prvé?
* Aký vzťah je medzi obrátiť sa a veriť v Dobrú Novinu?



**Iné biblické texty na porovnanie:: Mt 4,1-11; Lk 4,1-13; Dt 8,1-2; Jn 13,2.27; Lk 22,3.53.**

**II. MEDITATIO**

**Čo mne/nám hovorí text?**

***Povzbudenie:*** *Ježiš vychádza z pokušení ako víťaz, nám jeho učeníkom, sa predstavuje pôst ako čas púšte, obrátenia, stretnutia s Bohom.*

* *Duch hnal Ježiša na púšť.* Nechávam sa Ním viesť v mojom živote?
* *Púšť je miestom stretnutia a pokušenia.* V akých životných situáciách sa nachádzame “na púšti” ?
* Ako vnímam Kristovu prítomnosť v týchto situáciách?
* Ktoré sú najčastejšie pokušenia, ktoré nás najviac ohrozujú, osobne, v Cirkvi, v komunite?
* Začíname pôstne obdobie, v ktorom sme pozvaní prežiť 40 dní púšte ako Ježiš: Čo máme urobiť, aby sme ich prežili ako ON?
* *“Kajajte sa a verte evanjeliu ” (v. 15).* Z čoho sa potrebujem kajať?

*Nasleduje čas na osobnú úvahu (meditáciu), potom sa v krátkosti podelíme s našou meditáciou* **–** *o tom, čo MNE hovorí text vzhľadom k mojej vlastnej osobnej situácii.*

**III. ORATIO**

**Ako odpoviem Pánovi motivovaný jeho Slovom?**

***Povzbudenie:*** *Ježiš zažil pokušenia a premohol Pokušiteľa. Rovnako ako Kristus, tí, ktorí sa nechajú viesť Duchom, výjdu víťazne. Ak mu to dovolíme, Boh môže kraľovať v našom srdci, v našej spoločnosti, v našom svete. Hovorme s Ním o tom, čo nám vnukla táto pasáž.*

* **Nasleduje čas osobnej modlitby, môžeme sa s ňou podeliť nahlas, vždy sa obracajúc k Bohu skrze chvály, ďakovaním alebo dôvernou prosbou.**
* **Taktiež sa môže recitovať responzóriový žalm na túto nedeľu *(Ž 24).***

**IV. CONTEMPLATIO**

**K čomu konkretnému ma vedie text?**

***Povzbudenie:*** *Pre sv. Vincenta, pokušenie bolo šťastný stav, a keď jeden deň prejdeme touto situáciou, ona nám dá viac zásluh, ako mesiac bez pokušení. Hovorieval, že netreba prosiť Boha, aby nás od nich zbavil, ale aby sme ich využili na dobro, a aby nás uchránil, aby sme do nich padli. Sestrám radí:*

Čo teda robiť, keď sa niekto objaví v podobnom utrpení? Mal by prestať dôverovať Bohu, ako keby sa už nezaujímal o nás? Dcéry moje, musíme očakávať, že vykoná jednu z týchto dvoch vecí: alebo nás vytrhne z pokušenia, alebo nám dá milosť, aby sme z toho vedeli mať úžitok. Azda neviete ako sa čistí zlato v ohni? Rovnako, duša sa stáva čistejšou a krajšou pokušeniami, tak ako zlato sa leskne viac po tom, ako prejde ohňom. Dcéry moje, ak je to tak, netreba sa znepokojovať, keď prídu pokušenia, nech by boli akékoľvek. Keď Boh dovolí, že nejaká z Vás spozoruje, že je pokúšaná, nech povie: "Pane, ty si prisľúbil, že sa nestane nič, čo by neslúžilo na naše dobro. Trpím pokušeniami, pomôž mi Pane vydržať, aby som ťa nikdy neurazil. Prímam to pre lásku k Tebe a dúfam, že ho (pokušenie) využiješ na tvoju slávu, skrze víťazstvo, ktoré mi dovolíš dosiahnuť. Odporúčam sa do rúk tvojej Prozreteľnosti”. (IX, 1052)

* **Uvedomiť si, že mám bôžikov, aké sú moje pokušenia, ktoré ma prenasledujú a navrhnúť pre seba plán duchovného rastu na tento pôst.**
* **Pouvažovať s tvojou komunitou, rodinou, spoločenstvom ... o zmysle pôstu, ako cesty prípravy na Veľkú Noc.**

**Záverečná modlitba**

Požehnaný buď Pane Bože Otče náš,

za príležitosť, ktorú nám udeľuješ na začiatku tejto cesty, ktorá nás privedie k Veľkej noci.

Prejdeme ju s Kristom až do konca.

V úvodnej modlitbe nám On pripomína: Kajajte sa a verte Evanjeliu. Pomôž nám Pane obrátiť naše srdcia od konzumu a od klaňaniu sa naším bôžikom, ktorí nás ovládajú. Aby sme takto, vysušili prameň hriechu v našom živote. V tomto pôste sa chceme obrátiť a plniť tvoju vôľu obnovením našej viery a nášho krstu.

Amen!